《满江红 题三泖渔庄图》
清代·胡慎仪

古渡扁舟，横系在、柳荫深处。视西风、泖湖秋早，挂帆归去。

一片斜阳萦岸曲，半湾流水沿门住。把鱼竿，独坐自忘机，盟鸥鹭。

频领略，烟霞趣。寒复暖，朝还暮。趁箕踞长啸，逍遥寰宇。

茅屋春深鹤梦老，金炉香袅琴心古。劝垂纶，莫漫向衡门，栖迟误。

作者简介：胡慎仪，字采齐，号石兰，又号鉴湖散人，大兴人。骆烜室。有《石兰诗钞》。